
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αλλαγή χρήσης Δημοσίων χτημάτων για τις ανάγκες του Υ.Η.Ε. 


Στράτου, Ν. Αιτωλ/νίας. 1 

Τροποποίηση της υπ’ αριθ. 21437/1607/19.1.81 απόφασης χα¬ 
ρακτηρισμού ως οικοδομήσιμου οικοπέδου της Χρυσάνθης Μα- 
ροϋλη και Πανταλούδη Δήμητρας στο Ο.Τ. 348 του Δήμου 

Περιστεριού. 2 

Καθορισμός ορίων οικισμού Βατερών Ν. Λέσβου, κατηγοριοποί- 
ησή του και καθορισμός όρων αρτιότητας και δόμησης. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4357 (1) 


Αλλαγή χρήσης Δημοσίων κτημάτων για τις ανάγκες του Υ.Η.Ε. 
Στράτου, Ν. Αιτωλίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως». 

2. Τις διατάξεις του από 20.6.55 Β. Δ/τος «περί εξαιρέσεως από 
της κατά την παρ. 1 του Ν. 3200/55 αρμοδιότητος του ΥΠ.Δ.Ε.» 

3. Τις διατάξεις του 863/70 Β. Δ/τος «περί διαρθρώσεως του Υπ. 
Συγ/νιών και Δημ. Έργων, όπως τούτο τροποποιήθηκε δια του 
572/67 Β. Δ/τος». 


4. Τις διατάξεις του 532/70 ~Ν.Δ. «περί διοικητικής αποκεντρώ- 
σεως». 

5. Τις διατάξεις του 712/70 Β.Δ. όπως τροποποιήθηκε και συ¬ 
μπληρώθηκε με τα 677/71 και 198/72 Β. Δ/τα. 

6. Τη Λ.7/16/11/7.10.70 κοινή απόφαση των Υπουργών «περί 
οργανώσεως των περιφερειακών Υπηρεσιών του ΥΠ.Δ.Ε. 

7. Τη Λ9/1— 8/9.8.71 κοινή εγκύκλιο των Πρωθυπουργού, Αντι¬ 
προέδρου Υπουργού των Εσωτερικών «περί οργανώσεως των Νο¬ 
μαρχιών». 

8. Την αριθ. 24712/1248/21.6.1982 κοινή απόφαση Υπουργών 
Προεδρίας Κυβερνήσεως και Χ.Ο.Π.. 

9. Την θετική εισήγηση του Πολ. Γραφείου Αμφιλοχίας Αγρίνιου. 

10. Το γεγονός ότι η παραχωρούμενη έκταση ευρίσκεται εκτός 
εγκεκριμένου σχεδίου και εντός των ορίων του οικισμού Στράτου. 

11. Το ότι δεν υπάρχει καμία μελέτη χαρακτηρισμού χρήσης γης 
στην περιοχή του Ν. 1512/85 περί καθορισμού χρήσεων παραχωρη- 
μένων εκτάσεων. 

12. Τη σύμφωνη γνωμοδότηση του Συμβουλίου ΧΟΠ Ν. Αιτωλίας 
και Ακαρνανίας όπως αυτή διατυπώθηκε στο 10/86 (θέμα Ιο) πρα¬ 
κτικό αυτού, αποφασίζουμε: 

Εγκρίνουμε την παραχώρηση χρήσης γης των Δημοσίων χτημά¬ 
των Β.Κ. 125, 127, 128, 511, 512, 513 χαι 514 στη ΔΕΗ για τις 
ανάγκες του Υ.Η.Ε Στράτου όπως αυτά σημειώνονται στα σχέδια της 
ΔΕΗ. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Μεσολόγγι, 19 Νοεμβρίου 1986 
Ο Νομάρχης 

ΒΑΓ. ΓΙΑΝΝΑΚΟΥΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 18095/859/86 (2) 

Τροποποίηση της υπ’ αριθ. 21437/1607/19.1.81 απόφασης χαρα¬ 
κτηρισμού ως οικοδομήσιμου οικοπέδου της Χρυσάνθης Μαρούλη 

και Πανταλούδη Δήμητρας στο Ο.Τ. 348 του Δήμου Περιστεριού. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 

' Εχοντας υπόψη: 

1. Την από 17.9.86 αίτηση της Χρυσάνθης Μαρούλη με την οποία 
μας υποβλήθηκαν τα πιο κάτω δικαιολογητικά: 

α) Το υπ’ αριθ. 15104/13.8.80 συμβόλαιο της Συμ/φου Βαβου- 
ράκη - Σχοινά Στεφ. 

β) Το 985/24.9.1956 συμβόλαιο του Συμ/φου Διγενόπουλου Πα¬ 
ναγιώτη. 

γ) Το 15574/4.5.1935 συμβόλαιο του Συμ/φου Πολύδωρου 
Βαρδουλάκη. 

δ) Την υπ’ αριθ. 21437/1607/19.1.81 απόφαση αποκεκλεισμέ- 
νου και του συνημμένου τοπογρ. 

2. Το από 24.1.1986 Δ/γμα ρυμοτομίας και όρων δομήσεως και 
το από τον Σεπτέμβριο του 1986 τοπογραφικό διάγραμμα του Πανα¬ 
γιώτη Παπαϊωάννου. 

3. Τις διατάξεις της παρ. 3 του άρθρου 4 του από 27-2/18.3. 
1926 Ν. Δ/τος κυρωθέντος δια του από 2.8.27 Δ/τος δια του οποίου 
τροποποιήθηκαν τα άρθρα 44, 45 του από 17.7.1923 Ν. Δ/τος «περί 
σχεδίων πόλεων, κωμών κ.λπ.» 

4. Τις διατάξεις του άρθρου μόνου του από 28.8.85 Δ/τος περί 
εξαιρέσεων κ.λπ. αρμοδιότητος του Τπουργείου Δημ. Έργων εν συν- 
δυασμώ προς τις διατάξεις του Ν. 3200/55 «περί διοκητικής αποκε- 
ντρώσεως» και το Ν.Δ. 532/50 «περί συμπληρώσεως διατάξεων περί 
διοικητικής αποκεντρώσεως», και το εις εκτέλεση τούτου Β.Δ/γμα 
7.2.70 όπως τροποποιήθηκε δια των υπ’ αριθ. 677/71 και 198/72 
Β .Δ/των. 

5. Το υπ’ αριθ. 805/30.12.72 Β.Δ/γμα «περί καθορισμού κ.λπ. 
των υπέρ του Νομάρχου Αττικής διατηρούμενων αρμοδιοτήτων 
κ.λπ.». 

6. Το Ν.Δ/γμα 1147/72 περί διοικήσεως μείζ. πρωτεούσης κα 
την υπ’ αριθ. Α7/13.1.77 της 1ης Δεκεμβρίου 1972 κοινής αποφά- 


σεως των Υπουργών παρά τω Πρωθυπουργώ, Εσωτερικών και Δημ. 
Έργων «περί οργανώσεως των Υπηρεσιών Νομαρχ. Αττικής αρμο¬ 
διότητος Υπουργείου Δημ. Έργων». 

7. Την υπ’ αριθ. 13254/1565/84 κοινή απόφαση Νομάρχου Ατ¬ 
τικής, Αναπλ. Νομάρχου Δ.Δ.Α. «περί αναθέσεως υπογραφής αποφά¬ 
σεων, εγγράφων και άλλων πράξεων επί αντικειμένων Υπρεσίας Πο¬ 
λεοδομίας αρμοδιότητας Αναπλ. Νομάρχου - Προϊσταμένου Διαμ. 
Δυτ. Αττικής». 

8. Την απόφαση 13259/1565/84 «περί τροποποιήσεως αποφά- 
αεως ασκήσεως αρμοδιοτήτων Αν. Νομάρχου» με την οποία δόθηκε 
το δικαίωμα του χαρακτηρισμού οικοπέδου ως αποκεκλεισμένου στην 
Προϊαταμένη Δ/νσεως Πολεοδομίας. 

Όπως προκύπτει εκ των προηγουμένων στοιχείων το οικόπεδο το 
υπό στοιχεία ΑΒΓΔΑ κείμενο στο Δήμο Περιστεριού εντός του ΟΤ. 
348 του περικλειομένου υπό των οδών Πλάτωνος - Ανδριανουπόλεως 
- Πολέμη - Βάρναλη προϋφίσταται της εγκρίσεως του σχεδίου της 
περιοχής και ότι τούτο είναι αποκεκλεισμένο υπό των οδών του ρυμο¬ 
τομικού σχεδίου και δεν δύναται να αποκτήσει το κανονικό πρόσωπο 
δια τακτοποιήσεως (λόγω των υπαρχόντων χτισμάτων μονίμου μορ¬ 
φής επί των ομόρων οικοπέδων ως και εκ του σχήματος και της 
θέσεως αυτών), αποφασίζουμε: 

θεωρούμε το οικόπεδο των Μαρούλη Χρυσάνθης και Πανταλούδη 
Δήμητρας, το αποκλεισμένο εντός του ως άνω τετραγώνου του σχε¬ 
δίου της περιοχής του Δήμου Περιστεριού οικοδομήσιμο και ορίζουμε 
ως όρους δομήσεως τους πιο κάτω: 

α) Οικοδομικό σύστημα ως ο ΓΟΚ του 1985 
β) Κάλυψη ως άρθρο 14 ΓΟΚ/85 
γ) Δύο (2) όροφοι 
δ) Συντελεστής δομήσεως 1,20 
ε) Γραμμή δομήσεως θα ληφθεί η Α-Β. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αιγάλεω, 14 Οκτωβρίου 1986 
Με εντολή Νομάρχη 
Η Διευθύντρια 
X. ΚΑΚΟΥΔΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π. 8714 (3) 

Καθορισμός ορίων οικισμού Βατερών Ν. Λέσβου, κατηγοριοποίησή 
του και καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 

’ Εχοντας υπόψη: 

1. Τις διατάξεις του Π.Δ. 24.4/3.5.1985 «τρόπος καθορισμού 
ορίων των οικισμών της Χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους είχε 
ανατεθεί η σχετική μελέτη, στα τελαίσια του σχεδιασμού των ανοιχτών 
πόλεων — χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού Βατερών 
που συμπληρώθηκε από τους μελετητές που αναφέρουμε παραπάνω, 
σύμφωνα με τις υποδείξεις των προδιαγραφών του Υ.Χ.Ο.Π. για τη 
μελέτη. 

4. Τη με αριθ. 7/86 απόφαση του Κοινοτικού Συμβουλίου. 

5. Τη με αριθ. 40/1.10.1986 γνωμοδότηση του Συμβουλίου 
Χ.Ο.Π. της Νομαρχίας μας, αποφασίζουμε: 

1. Την κατάταξη του οικισμού Βατερών της Λέσβου στις κατηγο¬ 
ρίες παραλιακός, τουριστικός, ενδιαφέρων, δυναμικός, διάσπαρτος, μι¬ 
κρός. 

2. Καθορίζουμε το όριο του οικισμού Βατερών Λέσβου όπως αυτό 
φαίνεται στην αεροφωτογραφία του οικισμού 1:5.000 που επισυνά¬ 
πτουμε και ορίζεται από τα σημεία 1, 2, 3 έως 14. 

3. Γενικοί όροι δόμησης: 

α. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ’/3.5.1985 και για τον 
οικισμό «ΒΑΤΕΡΑ» είναι άρτια τα γήπεδα που βρίσκονται μέσα στα 


όρια του οικισμού και έχουν ελάχιστο εμβαδό 1200 τ.μ. (χίλια διακό¬ 
σια τετραγωνικά μέτρα). 

β. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.1985, ημέρα 
δημοσίευσης του από 24.4.1985 Π. Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Βατερών Λέ¬ 
σβου όπως αναγράφονται στο συνημμένο δελτίο αρχιτεκτονικής ανα¬ 
γνώρισης, από τους όρους αυτούς είναι υποχρεωτικοί αυτοί που ορίζει 
το Π.Δ. 24.4/3.5.1985 ΦΕΚ 181 Δ', άρθρο 8 και σύμφωνα με την 
κατηγορία που ανήκει ο οικισμός ως αδιάφορος, ενδιαφέρων ή αξιόλο¬ 
γος. 

5. α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας, ώστε να 
εξασφαλίζεται η συνέχεια των υπαρχόντων κοινόχρηστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του 
από 24.4.1985 Π. Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Π. Δ/γμα 24.4.1985 (ΦΕΚ 
181 Δ/3.5.1985). 

Η απόφαση αυτή, που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήαεως. 

Μυτιλήνη, 26 Νοεμβρίου 1986 
Ο Νομάρχης 
Ν. ΣΗΦΟΥΝΑΚΗΣ 









